Polisie sê oor video van polisievoertuig wat ‘misbruik word’‘n Skermskoot uit die video. Die polisie het reageer op ŉ video wat op sosiale media die ronde doen en die beweerde misbruik van ŉ polisievoertuig toon. Daar word beweer dat ŉ polisievoertuig van die Mariannhill-polisie in KwaZulu-Natal glo vir privaat gebruik ingespan is. Die video wys hoe ŉ polisievangwa rondry met die agterdeur wat oophang en boumateriaal vervoer. Die boumateriaal steek ver by die bakkie se deur uit. Op die video kan ook gesien word hoe die bakkie ŉ stopteken verontagsaam sonder om spoed te verminder of stil te hou. Die bakkie se linkerflikkerlig bly aangeskakel nadat die bakkie gedraai het. Die polisie het Woensdag in ŉ amptelike verklaring verduidelik dat die saak onmiddellik deur die Mariannhill-stasiebevelvoerder ondersoek is ná die aantygings aan die lig gekom het. Volgens die stasiebevelvoerder het polisiebeamptes van Mariannhill Saterdag 30 Junie gesteelde goedere in hul omgewing gaan oplaai – dit het boumateriaal ingesluit. “ŉ Saak van diefstal is by die Chatsworth-polisiestasie aanhangig gemaak, maar die gesteelde goedere is in Mariannhill teruggevind. Die bewysstukke is positief geïdentifiseer deur die wettige eienaar en die polisie het daarop beslag gelê vir veilige bewaring voor dit aan die klaer oorhandig is.” Die waarnemende provinsiale kommissaris het die polisiëringsgebied se kommissaris opdrag gegee om dieper te delf in die kwessie om te verseker dat geen ongerymdhede plaasgevind het nie. Sosialemediagebruikers het uitgevaar teen die video, een het op Facebook gesê: “Ja, as jy wonder hoekom daar geen polisiewaens beskikbaar is nie – dít is die rede.” Kyk die video hier: Allegations of misuse of SAPS vehicle investigated. Allegations of misuse of SAPS vehicle investigated.KwaZulu-Natal: Following allegations by social media users that Marianhill SAPS members used a SAPS vehicle for private use, the Station Commander investigated the matter promptly. According to the Station Commander, on Saturday, 30 June 2018, Marianhill SAPS members recovered stolen goods in their area which included building material. A case of theft was opened at Chatsworth police station however the stolen property was recovered in the Marianhill area. The exhibits were positively identified by the lawful owner and were seized by police for safe keeping before being handed over to the complainant.The Acting Provincial Commissioner has directed the Cluster Commander to delve into the matter further to ensure that no irregularities occurred. Posted by South African Police Service on Tuesday, July 3, 2018